recursal/SuperWikiNEXT-32B huggingface dataset:
বিভিন্ন শ্রেণীর সফ্টওয়্যার বর্ণনা করে ডায়াগ্রাম
**সফটওয়্যার বিষয়শ্রেণী** বলতে সফটওয়্যারের দল বা শ্রেণীকে বুঝায়। এটা সফটওয়্যারকে একক ভাবে প্রতিটি প্যাকেজ বুঝার পরিবর্তে এ বিষয়শ্রেণী সমূহের আলোকে বুঝতে সাহায্য করে। ভিন্ন ভিন্ন শ্রেণিবিন্যাস পদ্ধতি সফটওয়্যারের ভিন্ন ভিন্ন দৃষ্টিভঙ্গি বিবেচনায় করা হয়।

শ্রেণীবদ্ধকরণ পন্থা
-------------------

### ক্রিয়া

কম্পিউটার সফটওয়্যারকে সাধারণ ক্রিয়া, ধরন, ব্যবহার ক্ষেত্রের উপর ভিত্তি করে বিভিন্ন ভাগে ভাগ করা যায়। এ হলো তিনটি বৃহৎ শ্রেণিবিন্যাস

* *অ্যাপলিকেশন সফটওয়্যার* হলো প্রোগ্রামিং কর্মের জন্যে কম্পিউটার প্রোগ্রামের সাধারণ উপাধি। অ্যাপলিকেশন সাধারণ উদ্দেশ্যে (ওয়েব ব্রাউজার, ইত্যাদি) অথবা বিশেষ উদ্দেশ্যের (হিসাববিজ্ঞান, গ্রাফিক ডিজাইন সফটওয়্যার ইত্যাদি) হতে পারে। অ্যাপলিকেশন সফটওয়্যার সিস্টেম সফটওয়্যারের বিপরীত।
* *সিস্টেম সফটওয়্যার* হলো কম্পিউটার সিস্টেম শুরু বা চালাতে ব্যবহৃত প্রোগ্রামকে বুঝাতে ব্যবহৃত শ্রেণীগত শব্দগুচ্ছ।
* *কম্পিউটার প্রোগ্রামিং সরঞ্জাম*, যেমন কম্পাইলার ও লিঙ্কার কম্পিউটার প্রোগ্রাম সোর্স কোড ও লাইব্রেরি র‍্যামে অনুবাদ ও সমন্বয় করতে ব্যবহৃত হয়।

### স্বত্ত্বাধিকার অবস্থা

গ্নু প্রকল্প স্বত্ত্বাধিকার অবস্থা বিবেচনা করে সফটওয়্যারকে এভাবে শ্রেণীবদ্ধ করে: ফ্রি সফটওয়্যার ও মালিকানাধীন সফটওয়্যার। এছাড়াও সফটওয়্যারকে স্বত্ত্বাধিকার বিবেচনায় নানাভাবে বিভক্ত করা যায় যেমন- ওপেন-সোর্স সফটওয়্যার, পাবলিক ডোমেইন সফটওয়্যার, কপিলেফটকৃত সফটওয়্যার, শিথিল অনুমতিসূচক নিবন্ধিত সফটওয়্যার, গ্নু জেনারেল পাবলিক লাইসেন্সের অধীনে নিবন্ধিত সফটওয়্যার, গ্নু অপারেটিং সিস্টেম, মালিকানাধীন সফটওয়্যার, ফ্রিওয়্যার, শেয়ারওয়্যার, ব্যক্তিগত সফটওয়্যার, বাণিজ্যিক সফটওয়্যার ইত্যাদি।

#### ফ্রি সফটওয়্যার

ফ্রি সফটওয়্যার হলো এমন সফটওয়্যার যাতে ব্যবহারকারীকে তা ব্যবহারের, অধ্যয়নের বা পরিবর্তনের পূর্ণ স্বাধীনতা দান করা হয়। ব্যাপক অর্থে এর মানে হচ্ছে সোর্স কোড উন্মুক্ত করে দেয়া। ফ্রি সফটওয়্যারের অর্থ মানে এ নয় এটি ব্যবহারে কোন অর্থ প্রদান করতে হবে না, এটি মূল্যযুক্ত বা বিনামূল্যের দুটোই হতে পারে। গ্নু/লিনাক্স অপারেটিং সিস্টেমসমূ হলো ফ্রি সফটওয়্যার।

##### ওপেন সোর্স সফটওয়্যার

ওপেন সোর্স সফটওয়্যার হলো এমন সফটওয়্যার যার সোর্স কোড নির্দিষ্ট ওপেন সোর্স লাইসেন্সের অধীনে সবার জন্যে উন্মুক্ত করে দেয়া হয়। এটি ফ্রি সফটওয়্যারেরই একটি অন্য প্রতিশব্দ। যদিও ফ্রি সফটওয়্যার শব্দগুচ্ছ ব্যবহারকারীরা দুটোকে আলাদা করতে চান, সংজ্ঞা অনুযায়ী দুটো একই বস্তু।

#### মালিকানাধীন সফটওয়্যার

মালিকানাধীন সফটওয়্যার ক্লোজড সোর্স সফটওয়্যার নামেও পরিচিত। এরা হচ্ছে ফ্রি নয় এমন সফটওয়্যার, যার সোর্স কোড ব্যবহারকারী থেকে লুকিয়ে রাখা হয়, অর্থাৎ ব্যবহারকারীকে দেখতে দেয়া হয় না। স্বত্ত্বাধিকার ও পেটেন্ট রক্ষায় এর মূল উদ্দেশ্য।

তথ্যসূত্র
---------

1. ↑  "Categories of Free and Nonfree Software - গ্নু প্রকল্প - ফ্রি সফটওয়্যার ফাউন্ডেশন"। Gnu.org। ১৮ অক্টোবর ২০১২। সংগ্রহের তারিখ ৪ জানুয়ারি ২০১৯।

বহিঃসংযোগ
---------


উইকিবিশ্ববিদ্যালয়ে  ***Computer Software*** সম্পর্কে শেখার উপকরণ রয়েছে
**জয়পুরহাট সদর পৌরসভা** বাংলাদেশের রাজশাহী বিভাগের জয়পুরহাট জেলার জয়পুরহাট সদর উপজেলার অন্তর্গত 'ক' শ্রেণির একটি পৌরসভা।

ইতিহাস
------

প্রাচীর ভারত বর্ষের বিখ্যাত একটি হাটের নাম গোপেন্দ্রগঞ্জহাট। আর গোপেন্দ্রগঞ্জ হাটের পশ্চিম দিকে অবস্থিত বর্তমান খঞ্জনপুর অঞ্চলে রাজা জয়পাল বাস করতেন। তার নামানুসারে তখন ঐ অঞ্চলের নাম করণ জয়পুর করা হয়। ব্রিটিশ আমলে দার্জিলিং থেকে কলকাতা পর্যন্ত যে রেল যোগাযোগ স্থাপিত হয়, তা জয়পুরহাটের উপর দিয়েই হয়। ফলে সে সময় জয়পুরহাট রেল স্টেশন অনেক গুরুত্ব লাভ করে। কালের বিবর্তনে গোপেন্দ্রগঞ্জহাট এক সময়ে জয়পুরহাট নামে পরিচিত লাভ করে। এই জয়পুরহাট অবিভূক্ত ভারত বর্ষের বৃহত্তর দিনাজপুর জেলার পাঁচবিবি থানার বগুড়া জেলার অন্তর্ভুক্ত ছিলো। এলাকার গুরুত্ব এবং সমগ্র দেশের সাথে যোগাযোগের সুবিধার্থে এক সময় পাঁচবিবি থানাকে বগুড়া জেলার অন্তর্ভুক্ত এবং জয়পুরহাটকে নতুন থানা হিসাবে স্বীকৃতি দিয়ে বগুড়া জেলার অন্তর্ভুক্ত করা হয়। পরবর্তীতে জয়পুরহাট থানার গুরুত্ব বৃদ্ধি পাওয়ায় বগুড়া জেলার একটি মহকুমা হিসাবে জয়পুরহাট থানাকে মান উন্নীত করা হয়। দেশ স্বাধীনের পর নগরায়ণ ও ব্যবসায়িক কেন্দ্র হিসাবে জয়পুরহাটের গুরুত্ব বেড়ে গেলে ১৯৭৫ সালের ৮ই জানুয়ারী ২০.৭২ বর্গ কিলোমিটার এলাকা নিয়ে জয়পুরহাট পৌরসভা প্রতিষ্ঠা লাভ করে। পরবর্তীতে পৌরসভার গুরুত্ব অনুধাবন করে ১৯ শে জুন ১৯৯১ সালে জয়পুরহাট পৌরসভা প্রথম শ্রেণীর পৌরসভা হিসাবে স্বীকৃতি লাভ করে। বর্তমানে ৯টি ওয়ার্ড এবং ১,০৬,৭২৯ জন জনগোষ্ঠি নিয়ে এই প্রতিষ্ঠান।

অবস্থান ও সীমানা
----------------

প্রশাসনিক এলাকা
---------------

**ওয়ার্ডঃ** ০৯ টি

আয়তন ও জনসংখ্যা
----------------

* **মোট আয়তনঃ** ২০.৭২ বর্গ কি.মি.
* **মোট জনসংখ্যাঃ** ১,০৬,৭২৯ জন

শিক্ষার হার ও শিক্ষা প্রতিষ্ঠান
-------------------------------

* **শিক্ষার হারঃ** \*\*\*%
* **শিক্ষা প্রতিষ্ঠানঃ**

জনপ্রতিনিধি
-----------

**বর্তমান মেয়রঃ** 
মোঃ মোস্তাফিজুর রহমান

আরও দেখুন
---------

* জয়পুরহাট সদর উপজেলা
* জয়পুরহাট জেলা
* রাজশাহী বিভাগ

তথ্যসূত্র
---------

1. 1 2  "পৌরসভাসমূহের মেয়র-কাউন্সিলরবৃন্দ"। *joypurhat.gov.bd*। ১৬ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০২০।
2. 1 2 3 4 5  "জয়পুরহাট পৌরসভার সংক্ষিপ্ত ইতিহাস"। *joypurhatpourashava.org*। ২০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০২০।
3. ↑  "এক নজরে জয়পুরহাট সদর পৌরসভা"। *joypurhatsadar.joypurhat.gov.bd*। ১৬ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০২০।
**কাজী ওয়াছি উদ্দিন** বাংলাদেশি অবসরপ্রাপ্ত সরকারি কর্মকর্তা যিনি সর্বশেষ গৃহায়ন ও গণপূর্ত মন্ত্রণালয়ের সচিব হিসেবে দায়িত্ব পালন করেন। এই পদে নিয়োগ লাভের আগে তিনি একই মন্ত্রণালয়ের অতিরিক্ত সচিব (প্রশাসন অনুবিভাগ-২) হিসেবে দায়িত্ব পালন করেন।

প্রাথমিক জীবন
-------------

ওয়াছি উদ্দিন গোপালগঞ্জের কাশিয়ানী উপজেলার তারাইল গ্রামে জন্মগ্রহণ করেন। তিনি ফুকরা এমএম একাডেমি থেকে ১৯৭৯ খ্রিষ্টাব্দে এসএসসি এবং রামদিয়া এসকে কলেজ থেকে ১৯৮১ খ্রিষ্টাব্দে এইচএসসি পাস করেন। তিনি ঢাকা বিশ্ববিদ্যালয়ের সমাজবিজ্ঞান বিভাগ থেকে ১৯৮৫ খ্রিষ্টাব্দে স্নাতক (সম্মান) ও ১৯৮৬ খ্রিষ্টাব্দে স্নাতকোত্তর ডিগ্রি অর্জন করেন। দেশে-বিদেশে তিনি বিভিন্ন প্রশিক্ষণ গ্রহণ করেছেন।

কর্মজীবন
--------

কাজী ওয়াছি উদ্দিন বিসিএস প্রশাসন ক্যাডারের ৯ম ব্যাচের কর্মকর্তা হিসেবে ১৯৯১ খ্রিষ্টাব্দে বাংলাদেশ সিভিল সার্ভিসে যোগদান করেন। প্রশাসনের বিভিন্ন স্তরে তার কাজ করার অভিজ্ঞতা রয়েছে। তিনি সহকারী সচিব, সিনিয়র সহকারী কমিশনার, ভূমি অধিগ্রহণ কর্মকর্তা ও উপজেলা নির্বাহী কর্মকর্তা হিসেবে দায়িত্ব পালন করেন। পরবর্তীকালে তিনি ঢাকা ওয়াসার ম্যাজিস্ট্রেট ও সচিব, মৎস্য ও প্রাণিসম্পদ মন্ত্রণালয়ের যুগ্মসচিব, মৎস্য ও প্রাণিসম্পদ মন্ত্রণালয়ের অতিরিক্ত সচিব এবং গৃহায়ন ও গণপূর্ত মন্ত্রণালয়ের অতিরিক্ত সচিব পদে দায়িত্ব পালন করেছেন। ওয়াছি উদ্দিন ২০২২ খ্রিষ্টাব্দের ২২ সেপ্টেম্বর গৃহায়ন ও গণপূর্ত মন্ত্রণালয়ের সচিব হিসেবে যোগদান করেন। তিনি ২০২৪ সালের ১০ মার্চ চাকরি থেকে অবসরে যান।

তথ্যসূত্র
---------

1. ↑  "গৃহায়ণ ও গণপূর্ত মন্ত্রণালয়ের নতুন সচিব ওয়াছি উদ্দিন"। *প্রথম আলো*। ১৫ সেপ্টেম্বর ২০২২। সংগ্রহের তারিখ ১৭ জানুয়ারি ২০২৩।
2. 1 2  "কাজী ওয়াছি উদ্দিনের জীবনবৃত্তান্ত"। *গৃহায়ন ও গণপূর্ত মন্ত্রণালয়*। ৩ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০২৩।
3. ↑  "গণপূর্তের সচিব হলেন ওয়াছি উদ্দিন"। *যুগান্তর*। ১৫ সেপ্টেম্বর ২০২২। সংগ্রহের তারিখ ১৭ জানুয়ারি ২০২৩।
4. ↑  "গৃহায়ন ও গণপূর্ত মন্ত্রণালয়ে নতুন সচিব কাজী ওয়াছি উদ্দিন"। *বাংলানিউজটোয়েন্টিফোর.কম*। ১৫ সেপ্টেম্বর ২০২২। সংগ্রহের তারিখ ১৭ জানুয়ারি ২০২৩।
5. ↑  "চাকরির মেয়াদ বাড়ল সচিব কাজী ওয়াছি উদ্দিনের"।
**তিরুনেলবেলি** ভারতের তামিলনাড়ু রাজ্যের একটি অন্যতম প্রধান শহর। এটি তিরুনেলবেলি জেলার সদরদপ্তর। এটি রাজ্যের ৬ষ্ঠ বৃহত্তম সিটি করপোরেশন। তিরুনেলবেলি চেন্নাই থেকে ৭০০ কিলোমিটার দক্ষিণ পশ্চিমে, থোদুকুটি থেকে ৫৮ কিলোমিটার ও কন্যাকুমারী থেকে ৭৩ কিলোমিটার দূরে অবস্থিত।

তিরুনেলবেলি একটি ঐতিহাসিক শহর, যা প্রায় দুই হাজার বছর পূর্বে স্থাপিত হয়েছে। শহরের কেন্দ্রস্থলটি থামিরাবারানি নদীর পশ্চিম তীরে অবস্থিত, পূর্ব তীরে এই শহরেরই আরেক অংশ পালায়ামকোট্টাই অবস্থিত, যা তিরুনেলবেলি সিটি কর্পোরেশনের অংশ। এটি অনেক বিদ্যালয় ও সরকারি দপ্তরের প্রধান কার্যালয়।

ইতিহাস
------

তিরুনেবেলির ইতিহাস নিয়ে গবেষণা করেছিলেন রবার্ট কাল্ডওয়েল (১৮১৪-৯১), একজন খ্রিস্টান মিশনারী যিনি এই অঞ্চলটি পরিদর্শন করেছিলেন। তিরুনেলভেলি পাণ্ড্য রাজাদের তাদের দ্বিতীয় রাজধানী হিসাবে ব্যবহৃত হয়েছিল; মাদুরাই ছিল তাদের সাম্রাজ্যের প্রধান রাজধানী।

ভূগোল
-----

কোপেন জলবায়ু শ্রেণিবিন্যাস অনুযায়ী তিরুনেলবেলির আবহাওয়া শুষ্ক গ্রীষ্মমণ্ডলীয় ক্রান্তীয় সেভেনা প্রকৃতির। এ ধরনের জলবায়ু বিশ্বজুড়ে অনিয়মিতভাবে ছড়িয়ে ছিটিয়ে থাকলেও ল্যাক্যাডেভ সাগরের নিকটবর্তী অঞ্চলে তুলনামূলকভাবে সাধারণ।

তিরুনেলবেলি ৮°২৩'৪১" উত্তর অক্ষাংশ এবং ৭৭°৪১'৪৩" দক্ষিণ দ্রাঘিমাংশে অবস্থিত। সমুদ্র পৃষ্ঠ থেকে এর উচ্চতা ৪৭ মিটার (১৫৪ ফুট)।

জনসংখ্যা
--------

২০১১ সালের ভারতীয় জনগণনা অনুযায়ী তিরুনেলবেলি শহরের মোট জনসংখ্যা ছিল ৪৭৩,৬৩৭ জন। লিঙ্গ অনুপাত ছিল প্রতি ১০০০ পুরুষের বিপরীতে ১০২৭ জন নারী, যেখানে ভারতের জাতীয় গড় অনুপাত ৯২৯ জন। ৬ বছরের নিচের জনসংখ্যা ৪৫৬২৪ জন, এর মধ্যে ২৩,৮৯৩ জন পুরুষ এবং ২২,৭৩০ জন মহিলা। তফসিলি জাতি ও উপজাতি যথাক্রমে ১৩.১৭% ও ০.৩২% শতাংশ। তিরুনেলবেলির স্বাক্ষরতার হার ৮১.৪৯%, যেখানে ভারতের জাতীয় স্বাক্ষরতার হার ৭২.৯৯% শতাংশ। এখানে ১২০,৪৬৬টি পরিবার বসবাস করে।

২০১১ সালের হিসেব অনুযায়ী তিরুনেলবেলির মোট জনসংখ্যার ৬৯.০% হিন্দু, ২০.২% মুসলমান, ১০.৫৯% খ্রিস্টান, ০.০১% শিখ, ০.০১% বৌদ্ধ, ০.০১% জৈন এবং ০.৩৫% অন্যান্য ধর্মের লোক বসবাস করে।

প্রশাসন
-------

তিরুনেলবেলি পৌরসভা ১৮৮৬ সালে ব্রিটিশ শাসনামলে প্রতিষ্ঠিত হয়েছিল। ১৯৯৪ সালে পালয়ামকটাই এবং মেলপালয়াম পৌরসভা, দ্য স্ট্যাচলন টাউন পঞ্চায়েত এবং আরও এগারোটি গ্রাম পঞ্চায়েত নিয়ে তিরুনেলবেলি পৌর করপোরেশন গঠিত হয়েছিল। পৌর কর্পোরেশনের পাঁচটি অঞ্চল রয়েছে: তিরুনেলবেলি, তীব্র্লাল্লাল, পালয়ামকটাই, পেটিয়াই এবং মেলপালায়াম। কর্পোরেশনের ৫৫ ওয়ার্ড রয়েছে, প্রতিটি ওয়ার্ডে জনগণের ভোটে নির্বাচিত একজন নির্বাচিত কাউন্সিলর থাকেন।

শিক্ষা
------

১৭৯০-এর দশকে তামিল খ্রিস্টান মিশনারিরা তিরুনেবেলিতে বেশ কয়েকটি স্কুল প্রতিষ্ঠা করেছিল। মিশনারি শিক্ষা পদ্ধতির মধ্যে প্রাথমিক ও বোর্ডিং স্কুল, সেমিনার, শিল্প স্কুল, অনাথ এবং কলেজ অন্তর্ভুক্ত। ১৮২১ সালে মেয়েদের জন্য প্রথম বোর্ডিং স্কুল খোলা হয়েছিল, কিন্তু তাতে খ্রিস্টান শিক্ষার উপর জোর প্রচেষ্টার ছিল। ব্রিটিশ ইস্ট ইন্ডিয়া কোম্পানির থমাস মুনো (১৭৬১-১৮২৭) দুই সারির স্কুল প্রতিষ্ঠা করেন: জেলা স্কুল, যেগুলোতে আইন শিক্ষা দেওয়া হত এবং উপজেলা স্কুল, যেগুলোতে মাদ্রাস প্রেসিডেন্সির স্থানীয় ভাষায় শিক্ষা দেওয়া হত।

তথ্যসূত্র
---------

1. ↑  "Census 2011"। The Registrar General & Census Commissioner, India। সংগ্রহের তারিখ ২৯ মে ২০১৬।
2. ↑  Caldwell 1989।
3. ↑  Stein এবং অন্যান্য 1989, পৃ. 79।
4. ↑  Falling Rain Genomics।
5. ↑  Census dashboard 2011।
6. ↑  Census of India 2011।
7. ↑  Religious census 2011।
**বাহরাইন জাতীয় স্টেডিয়াম** (আরবি: ستاد البحرين الوطني; transliterated: Stād al-Bahrayn al-Watanī) বাহরাইন দেশের রিফা শহরে অবস্থিত একটি বহুমুখী স্টেডিয়াম। মূলত এটি ফুটবল খেলা আয়োজন করে।

এটি ১৯৮২ সালে নির্মিত হয়েছিল এবং ডিসেম্বর ২০১২ সালে ২১তম আরব উপসাগরীয় কাপ এর জন্য সংস্কার করা হয়েছিল।

পোপ ফ্রান্সিস বাহরাইন জাতীয় স্টেডিয়ামে ৫ নভেম্বর, ২০২২-এ একটি পবিত্র পোপ গণের আয়োজন করেছিলেন, যেটি অনুষ্ঠানের জন্য সাময়িকভাবে সংস্কার করা হয়েছিল। গণসমাবেশে জনগণের সদস্যরা উপস্থিত ছিলেন এবং বাদশাহ হামাদ বিন ঈসা আলখালিফা এর উপস্থিতিতে এটি পরিচালিত হয়েছিল। স্টেডিয়ামে একটি অস্থায়ী কেন্দ্র মঞ্চ স্থাপন করা হয়েছিল যাতে পোপ এবং রাজাকে আতিথেয়তা দেওয়া হয়। এটি প্রথমবারের মতো চিহ্নিত করেছে যে একজন পোপ বাহরাইনে একটি গণসমাবেশ করেছেন, এবং ঘটনাটি সারা বিশ্বের মিডিয়া আউটলেটগুলি দ্বারা ব্যাপকভাবে প্রচারিত এবং কভার করা হয়েছিল। আন্তঃধর্মীয় সংলাপ এবং সহযোগিতার জন্য পোপ ফ্রান্সিসের প্রচেষ্টার অংশ ছিল পোপ গণ।

তথ্যসূত্র
---------

1. ↑  "Bahrain National Stadium"। *Team Melli*। সংগ্রহের তারিখ ১১ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Venues - Premier League - Bahrain - Results, fixtures, tables and news - Soccerway"। *int.soccerway.com*। সংগ্রহের তারিখ ২০ এপ্রিল ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**এ জে এম নূরুদ্দীন চৌধুরী** (অজানা - ২৬ সেপ্টেম্বর ২০২০) একজন বাংলাদেশী শিক্ষাবিদ ও চট্টগ্রাম বিশ্ববিদ্যালয়ের মার্কেটিং বিভাগের সাবেক অধ্যাপক। তিনি চট্টগ্রাম বিশ্ববিদ্যালয় এবং বেসরকারি সাউদার্ন ইউনিভার্সিটি বাংলাদেশ এর উপাচার্য ছিলেন।

শিক্ষাজীবন
----------

নূরুদ্দীন চৌধুরী চট্টগ্রাম বিশ্ববিদ্যালয় থেকে ১৯৬৯ সালে বি কম (সম্মান) ও ১৯৭০ সালে এম কম ডিগ্রি লাভ করেন। তিনি যুক্তরাজ্যের ডারহাম বিশ্ববিদ্যালয় থেকে ১৯৭৭ সালে ম্যানেজমেন্ট স্টাডিজে এমএসসি ডিগ্রি অর্জন করেন।

কর্মজীবন
--------

চৌধুরী চট্টগ্রাম বিশ্ববিদ্যালয়ের (চবি) মার্কেটিং বিভাগের প্রতিষ্ঠাতা সভাপতি হিসেবে দায়িত্ব পালন করেন। তিনি চবির সিন্ডিকেট সদস্য, ব্যবসায় প্রশাসন অনুষদের ডিন ও হলের প্রভোস্ট ছিলেন। এছাড়া তিনি আন্তর্জাতিক ইসলামি বিশ্ববিদ্যালয়, চট্টগ্রাম (আইআইইউসি)-এর সিন্ডিকেট ও একাডেমিক কাউন্সিলের সদস্য, এমবিএ প্রোগ্রামের প্রতিষ্ঠাতা কো-অর্ডিনেটরসহ বিভিন্ন গুরুত্বপূর্ণ দায়িত্ব পালন করেন।

এ জে এম নূরুদ্দীন চৌধুরী ২০০২ থেকে ২০০৬ সাল পর্যন্ত চট্টগ্রাম বিশ্ববিদ্যালয়ের দ্বাদশ উপাচার্যের দায়িত্ব পালন করেন। তিনি বেসরকারি সাউদার্ন ইউনিভার্সিটি বাংলাদেশ এর উপাচার্য হিসেবেও দায়িত্ব পালন করেছেন।

মৃত্যু
------

নূরুদ্দীন চৌধুরী কোভিড-১৯ এ আক্রান্ত হয়ে চিকিৎসাধীন অবস্থায় ২০২০ সালের ২৬ সেপ্টেম্বর ঢাকায় মৃত্যুবরণ করেন।

তথ্যসূত্র
---------

1. ↑  "করোনাভাইরাসে চবির সাবেক উপাচার্য নূরুদ্দীনের মৃত্যু"। *বিডিনিউজ টোয়েন্টিফোর ডটকম*। ২৬ সেপ্টেম্বর ২০২০। ১৩ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০২১।
2. ↑  "মারা গেছেন চবি'র সাবেক উপাচার্য নূরুদ্দীন চৌধুরী"। *দেশ রূপান্তর*। ২৭ সেপ্টেম্বর ২০২০। সংগ্রহের তারিখ ১৩ আগস্ট ২০২১।
3. ↑  "করোনায় চবির সাবেক উপাচার্য নূরুদ্দীন চৌধুরীর মৃত্যু"। *জাগোনিউজ২৪.কম*। ২৭ সেপ্টেম্বর ২০২০। সংগ্রহের তারিখ ১৩ আগস্ট ২০২১।
4. ↑  "চবি'র সাবেক ভিসি প্রফেসর নূরুদ্দিন চৌধুরী আর নেই"। *নয়াদিগন্ত*। ২৭ সেপ্টেম্বর ২০২০। সংগ্রহের তারিখ ১৩ আগস্ট ২০২১।
5. ↑  "করোনায় মারা গেলেন চবির সাবেক উপাচার্য"। *সারাবাংলা*। ২৭ সেপ্টেম্বর ২০২০। সংগ্রহের তারিখ ১৩ আগস্ট ২০২১।
**নবরত্ন** হলেন সম্রাট বিক্রমাদিত্যের রাজসভায় নয়জন মনীষী। বিক্রমাদিত্য ছিলেন উজ্জয়িনীর শাসক। তার রাজদরবারের নবরত্নগণ হলেন অমরসিংহ, কালিদাস, ক্ষপণক, ঘটকর্পর, ধন্বন্তরি, বরাহমিহির, বররুচি, বেতালভট্ট ও শঙ্কু।

নবরত্নের সংক্ষিপ্ত পরিচয়
-------------------------

অমরসিংহ
অমরসিংহ ছিলেন সংস্কৃত কবি, ব্যাকরণবিদ এবং প্রাচীন ভারতের সর্বশ্রেষ্ঠ অভিধান রচয়িতা। তার নামানুসারে অভিধানটির নামকরণ করা হয় *অমর কোষ*। পদ্য ও শ্লোক আকারে রচিত এই অভিধানে স্বর্গবর্গ, ব্যোমবর্গ, পাতালবর্গ, কালবর্গ ও বনৌষধিবর্গ ইত্যাদি বিভাগ ছিল। বর্তমানে তার সকল লেখা ধ্বংস হয়ে গেছে।

কালিদাস
কালিদাস সংস্কৃত ভাষার অন্যতম শ্রেষ্ঠ কবি। তার রচিত উল্লেখযোগ্য গ্রন্থ হল *অভিজ্ঞানশুকুন্তলম*, *রঘুবংসম*, *কুমারসম্ভব*, ও *মেঘদূত*।

ক্ষপণক
ক্ষপণক ছিলেন একজন জ্যোতির্বিদ।

ঘটকর্পর
ঘটকর্পর ছিলেন একজন কবি ও বাস্তুশিল্পী।

ধন্বন্তরি
ধন্বন্তরি ছিলেন একজন আয়ুর্বেদ ও শল্য চিকিৎসক।

বরাহমিহির
বরাহমিহির ছিলেন একজন দার্শনিক, গণিতবিদ ও জ্যোতিবিজ্ঞানী। তিনি তার সময়কার গ্রিক, মিশরীয়, রোমান ও ভারতীয় জ্যোতির্বিজ্ঞানের সার নিয়ে রচনা করেছিলেন *পঞ্চসিদ্ধান্তিকা*।

বররুচি
বররুচি ছিলেন একজন সংস্কৃত পণ্ডিত ও ব্যাকরণবিদ।

বেতালভট্ট
বেতালভট্ট ছিলেন একজন ব্রাহ্মণ। তিনি ১৬ পঙক্তির *নীতি প্রদীপ* রচনার জন্য বিখ্যাত।

শঙ্কু
শঙ্কু ছিলেন একজন দক্ষ ও কুশলী বাস্তুকার।

তথ্যসূত্র
---------

1. ↑  M. Srinivasachariar (1974). History of Classical Sanskrit Literature. Motilal Banarsidass. pp. 94–111. আইএসবিএন ৯৭৮৮১২০৮০২৮৪১
2. ↑  V. Venkatachalam. Fresh light on Kalidasa's historical perspective, Kalidasa Special Number (X), The Vikram, 1967, pp. 130–140।
3. ↑  বৃহজ্জাতক, বরাহমিহির, অনুবাদক. ভি. সুব্রাহ্মন্য শাস্ত্রী, ১৯৫৬ খৃ. পৃ. ৫৪৭।
**আবদুল ওয়াহাব** (১৯১৬ - ১৯৯৪) ছিলেন একজন বাংলাদেশী সাংবাদিক। তিনি তার ৩৫ বছর কর্মজীবনে লন্ডনের *দ্য টাইমস*, নিউ ইয়র্কের *দ্য নিউ ইয়র্ক টাইমস* এবং কলকাতার *দ্য স্টেটসম্যান* পত্রিকার সাথে যুক্ত ছিলেন। সাংবাদিকতায় অসামান্য অবদানের জন্য বাংলাদেশ সরকার তাকে ১৯৭৯ সালে একুশে পদকে ভূষিত করে।

কর্মজীবন
--------

ওয়াহাব দ্য ঢাকা ডেইলি প্রতিষ্ঠা করেন এবং সাত বছর পত্রিকাটি সম্পাদনা করেছেন। বাংলাদেশ স্বাধীন হওয়ার পর তিনি *দ্য লিবারেশন অব বাংলাদেশ*, *দ্য ঢাকা ডেইলি* এবং *মর্নিং নিউজ* পত্রিকার সম্পাদক হিসেবে কাজ করেন। পাশাপাশি তিনি ঢাকা বিশ্ববিদ্যালয়ের সাংবাদিকতা বিভাগে অধ্যাপনা করেন। তিনি বাংলাদেশ প্রেস ইনস্টিটিউটের মহাপরিচালক এবং পরে চেয়ারম্যান হিসেবে দায়িত্ব পালন করেন।

ব্যক্তিগত জীবন
--------------

তার কন্যা সিদ্দিকা জামান বাংলাদেশের প্রখ্যাত শিক্ষাবিদ ও ইমেরিটাস অধ্যাপক আনিসুজ্জামানের স্ত্রী।

প্রকাশিত গ্রন্থ
---------------

* *ওয়ান ম্যান্‌স এগনি: আ স্কেচ বুক অব ইয়াহিয়ান অপ্রেশন*, ঢাকা: দ্য ইউনিভার্সিটি প্রেস লিমিটেড।

সম্মাননা
--------

* সাংবাদিকতায় অবদানের জন্য একুশে পদক, ১৯৭৯

তথ্যসূত্র
---------

1. 1 2  "Abdul Wahab"। দ্য ইউনিভার্সিটি প্রেস লিমিটেড। ১২ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৭।
2. ↑  "ভাষা ও চেতনার শিক্ষক"। *দৈনিক ইত্তেফাক*। ২২ ফেব্রুয়ারি ২০১৭। সংগ্রহের তারিখ ২৭ সেপ্টেম্বর ২০১৭।
3. ↑  "একুশে পদকপ্রাপ্ত সুধীবৃন্দ"। সংস্কৃতি বিষয়ক মন্ত্রণালয়। পৃষ্ঠা ১১।

| * দে
* স
একুশে পদক বিজয়ী ১৯৭৯ |
| --- |
| ভাষা ও সাহিত্য | 
* আজিজুর রহমান
* বে-নজীর আহমদ

 |  |
| শিক্ষা | 
* মুহম্মদ এনামুল হক

 |
| শিল্পকলা | 
* শেখ লুৎফর রহমান (সঙ্গীত)
* আব্দুল লতিফ (সঙ্গীত)

 |
| সাংবাদিকতা | 
* মোহাম্মদ মোদাব্বের
* আবদুল ওয়াহাব

 |
| 
একুশে পদক বিজয়ী
১৯৭৬
১৯৭৭
১৯৭৮
**১৯৭৯** 
১৯৮০
১৯৮১
১৯৮২
১৯৮৩
১৯৮৪
 |
**আব্দুর রহমান** (১০ ফেব্রুয়ারি ১৯৪৫ - ২ জুন ১৯৭১) ছিলেন রংপুরের ঐতিহ্যবাহী বিদ্যাপীঠ কারমাইকেল কলেজের রসায়ন বিভাগের একজন প্রভাষক এবং একজন শহীদ বুদ্ধিজীবী। ১৯৭১ সালে স্বাধীনতা যুদ্ধ চলাকালীন ২ জুন তাকে হত্যা করা হয়।

প্রাথমিক ও পারিবারিক জীবন
-------------------------

শহীদ বুদ্ধিজীবী আব্দুর রহমান ১৯৪৫ সালের ১০ ফেব্রুয়ারি বাংলাদেশের কুড়িগ্রাম জেলার নাগেশ্বরী উপজেলার বাগডাঙ্গা নামক একটি গ্রামে জন্মগ্রহণ করেন। তার বাবা ছিলেন একজন কৃষক এবং মা ছিলেন গৃহিণী। আব্দুর রহমান তার ছয় জন ভাইবোনের মধ্যে ছিলেন সবার বড়। কৃষক পরিবারের সন্তান হয়েও বাবার আপ্রাণ চেষ্টা এবং নিজের উদ্যমে তিনি উচ্চ শিক্ষিত হন। এবং পড়াশোনা শেষ করে শিক্ষক হিসেবে পরবর্তীকালে যোগ দিয়েছিলেন রংপুর কারমাইকেল কলেজে।

১৯৬৭ সালে আব্দুর রহমান নাগেশ্বরী উপজেলার অন্যতম ব্যক্তিত্ব সাইফুর রহমানের বড় কন্যা সাজেদা খাতুনের সাথে বিবাহবন্ধনে আবদ্ধ হন। সাজেদা খাতুন ছিলেন স্থানীয় একটি প্রাথমিক বিদ্যালয়ের শিক্ষিকা। তাঁদের ঘরে দুই ছেলে ও এক মেয়ের জন্ম হয়।

শিক্ষা ও কর্মজীবন
-----------------

আব্দুর রহমান তার নিজ গ্রামের বোডেরহাট প্রাথমিক বিদ্যালয় থেকে পঞ্চম শ্রেণীতে উত্তীর্ণ হন। এরপর তিনি ১৯৬১ সালে নাগেশ্বরী দয়াময়ী পাইলট একাডেমী থেকে ম্যাট্রিক পাশ করেন। ম্যাট্রিক পাশের পর তিনি উচ্চ মাধ্যমিক শ্রেণীতে ভর্তি হন রংপুরের কারমাইকেল কলেজে। ১৯৬৩ সালে কারমাইকেল কলেজ থেকে উচ্চ মাধ্যমিক পাশ করার পর ১৯৬৬ সালে আব্দুর রহমান রসায়নশাস্ত্রে স্নাতকোত্তর ডিগ্রী নেন রাজশাহী বিশ্ববিদ্যালয় থেকে। ১৯৬৭ সালে আব্দুর রহমান রংপুর কারমাইকেল কলেজে রসায়নশাস্ত্রের প্রভাষক হিসেবে যোগ দেন।

হত্যা
-----

শহীদ আব্দুর রহমান বরাবরই ছিলেন স্বাধীনতার পক্ষে। মুক্তিযুদ্ধে অংশগ্রহণ করার জন্য তিনি সবসময়ই তার ছাত্রদের উদ্বুদ্ধ করতেন। পাকিস্তান বাহিনীর তীব্র অত্যাচারকালীন সময়ে তিনি তার স্ত্রী সন্তানদের নিজ গ্রামের বাড়ি অর্থাৎ বাগডাঙায় নিয়ে যান। বাড়িতে সকলের বারণ উপেক্ষা করে ২ জুন তিনি পুনরায় রংপুরের উদ্দেশ্যে রওনা করেন এবং পথিমধ্যেই রাজাকারবাহিনীর দৃষ্টিতে পড়েন। রাজাকারবাহিনী তাকে আটক করে তুলে দেয় পাকিস্তান হানাদার বাহিনীর হাতে। পাক বাহিনী আব্দুর রহমানকে নৃশংসভাবে হত্যা করে। এরপর রংপুর শহরের অদূরে দমদমা বধ্যভুমিতে শহীদ বুদ্ধিজীবী আব্দুর রহমানকে সমাহিত করা হয়।

তথ্যসূত্র
---------

1. 1 2 3 4 5  "শহীদ বুদ্ধিজীবী আবদুর রহমান"। *প্রথম আলো*। ২৫ জুন ২০২১ তারিখে মূল থেকে আর্কাইভ করা। সংগ্রহের তারিখ ২৫ জুন ২০২১।
2. 1 2 3  রশীদ হায়দার, সম্পাদক (১৯৯১)। *স্মৃতি: ১৯৭১*। পুনর্বিন্যাসকৃত দ্বিতীয় খণ্ড। বাংলা একাডেমী। আইএসবিএন 984-07-3351-6।
**রাজা সালবান** ( **সালিবাহন** নামেও পরিচিত)একজন পৌরাণিক রাজা, যিনি শিয়ালকোট শহর এবং দুর্গ প্রতিষ্ঠা করেছিলেন বলে বিশ্বাস করা হয়। পাঞ্জাবি লোককাহিনী অনুসারে, তিনি ছিলেন পুরাণ ভগত এবং রাজা রাসালুর পিতা, *রাজা রাসালুর অভিযানের* নায়ক।

কাহিনি
------

রাজা সালবানের প্রথম স্ত্রী রানী ইচ্চিরার গর্ভে পুরাণ ভগতের জন্ম হয়। স্থানীয় জ্যোতিষীদের পরামর্শে, পুরাণকে তার জীবনের প্রথম ১২ বছরের জন্য রাজার কাছ থেকে অনেক দূরে পাঠানো হয়েছিল। বলা হতো যে, জন্মের রাজা তার পুত্রের মুখ দেখতে পারেননি। পুরাণ ভগত দূরে থাকাকালীন, রাজা লুনা নামে এক তরুণীকে বিয়ে করেছিলেন, লুনা চামারের মেয়ে ছিলেন। ১২ বছর বিচ্ছিন্ন থাকার পর, পুরাণ রাজপ্রাসাদে ফিরে আসেন। সেখানে, কিশোরী রানী লুনা তার সমবয়সী পুরাণের প্রতি প্রণয়ের জন্য আকৃষ্ট হয়। সৎপুত্র হওয়ায়, রাজপুত্র পুরাণ রানী লুনার আগ বাড়ানো প্রণয়কে অস্বীকার করেছিলেন। মর্মাহত লুনা পুরাণকে তার সম্মানহানীর জন্য অভিযুক্ত করেন।

ক্ষুব্ধ রাজা সালবান পুরাণের অঙ্গ প্রত্যঙ্গ বিচ্ছিন্ন করে হত্যা নির্দেশ দেন। সৈন্যরা রাজার আদেশ পালন করে এবং পুরাণের হাত-পা কেটে তাকে জঙ্গলে একটি কূপে (পুরাণের কূপ) একটি কূপে ফেলে দেয়। বেশ কয়েক বছর পর গুরু গোরক্ষনাথ, তাঁর অনুগামীদের নিয়ে কূপের পাশ দিয়ে যাওয়ার সময় আওয়াজ শুনতে পান। তিনি একটি দড়ি এবং সেঁকানো মাটির পাত্র ব্যবহার করে পুরাণকে কূপ থেকে উদ্ধার করেন। তাকে পরে গোরক্ষনাথ দত্তক নেন এবং তিনি নিজে একজন যোগী হন।

বহুবছর পর যোগী পুরাণ ভগত তার পিতার মুখোমুখি হন। এক সন্ন্যাসীর আশীর্বাদের কারণে রাজা সালবানের আরেকটি পুত্র ছিল- রাজা রাসালু ।যিনি পাঞ্জাবের আরেকটি জনপ্রিয় লোককথার চরিত্র।

তথ্যসূত্র
---------

1. ↑  Khalid, Haroon (২০২২-১২-২৬)। *Walking With Nanak* (ইংরেজি ভাষায়)। Penguin Random House India Private Limited। পৃষ্ঠা 81। আইএসবিএন 978-93-5492-847-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Anjum, Zafar (২০১৪-১০-১৩)। *Iqbal: The Life of a Poet, Philosopher and Politician* (ইংরেজি ভাষায়)। Random House India। পৃষ্ঠা 242। আইএসবিএন 978-81-8400-656-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  E.Y, Mbogoni, Lawrence (২০১৩-১১-০৩)। *Human Sacrifice and the Supernatural in African History* (ইংরেজি ভাষায়)। Mkuki na Nyota Publishers। পৃষ্ঠা 172। আইএসবিএন 978-9987-08-242-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Four Legends of King Rasalu of Sialkot"। *The Folk-Lore Journal*। **1** (5): 129–151। ১৮৮৩। আইএসএসএন 1744-2524। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. 1 2 3 4 5  Miraj, Muhammad Hassan (২০১২-১০-০৮)। "Pooran Bhagat"। *www.dawn.com*। সংগ্রহের তারিখ ২০১৬-০১-২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Tareekh-i-Sialkot
7. ↑  Kaul, H. Kumar (১৯৯৪)। *Aspects of Yoga*। BR publishing corporation। আইএসবিএন 9788170188100। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
8. ↑  Khalid, Haroon (২০২২-১২-২৬)। *Walking With Nanak* (ইংরেজি ভাষায়)। Penguin Random House India Private Limited। পৃষ্ঠা 181। আইএসবিএন 978-93-5492-847-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মঙ্গোলিয়া এবং জাপানের মধ্যে সম্পর্ক (মঙ্গোলীয়: মঙ্গোল, জাপানিয়ান ভাষায়), জাপানি: জাপান と モ ン ゴ ル の の 関係 / 日 蒙 関係) ১৩ শতকের শুরুতে, কিন্তু ২০ তম শতাব্দীর শেষের দিকে উভয় দেশের কোন আনুষ্ঠানিক, কূটনৈতিক মিথস্ক্রিয়া ছিল না।

মঙ্গোল আক্রমণ
-------------

মঙ্গোল রাজবংশের (এখন কোরিয়া) মঙ্গোলদের কুবলাই খানের সাথে একটি জোট তৈরির পর মঙ্গোল সাম্রাজ্যের জাপানি আর্কিপেলাগো আক্রমণের প্রচেষ্টা শুরু হয়।

কুবলাই ১২৬৮ খ্রিস্টাব্দে কয়েকজন দূত পাঠিয়েছিলেন, তিনি দাবি করেছিলেন যে, জাপানের "রাজা" সাম্রাজ্যের কাছে জমা দেবেন, যা আনন্দের আভ্যন্তরীণ আধিপত্যের অধীনে। জাপানের এই দূতগুলিকে উপেক্ষা করা হয় বা প্রত্যাহার করা হয় এবং ১২৭৪ সালের অক্টোবর কুবলাইতে সুস্বিমরা স্ট্রেইট জুড়ে একটি আক্রমণ ফেটে পাঠানো হয়, যা ৯০০ টি জাহাজ এবং ২০ হাজার সৈন্য নিয়ে গঠিত সুস্বমা দ্বীপে। এই, প্রথম আক্রমণ, তসুলিম এবং ইকি ওভারান সেখান থেকে তারা হাকতা বেতে যাত্রা শুরু করে, যা বেনইয়ের যুদ্ধে ঘটে, যেখানে জাপানীরা পরে কামিকাযি ("ঐশ্বরিক বায়ু") কল করার জন্য তাদের জাহাজে আক্রমণকারী বাহিনীকে ধ্বংস করে দেয়। 

১২৭৫ এবং ১২৭৯ সালে আরও দূত পাঠানো হয়েছিল পরে দ্বিতীয় প্রচেষ্টা আগ্রাসন ঘটে। সেই সময়ে, জাপানীরা তাদের কেবল অস্বীকার করার পরিবর্তে তাদের শিরশ্ছেদ করেছিল। ফলস্বরূপ, কুব্লেই আরেকটি আক্রমণ ফ্ল্যাট প্রেরণ করে, যার মধ্যে রয়েছে গানের ফেটেট, যা সাম্রাজ্য ১২৭৫ সালে বন্দী করে এবং আরও ১,০০ টি জাহাজ গোরয়েও দ্বারা সরবরাহ করা হয়েছিল। পরের দিন ১২৮১ সালের জুন মাসে জাপানে গঙ্গা উড়োজাহাজে আগমন ঘটে এবং গানের জাহাজের অপেক্ষা না করে হাকাতাকে আক্রমণ করে এবং সাফল্য ছাড়াও। সুতরাং কোয়ান যুদ্ধ শুরু হয়েছিল। গান ফ্লেট পরে এসেছে, এবং এছাড়াও হাকাটা আক্রমণ, কিন্তু জাপানি বাহিনী অতিক্রম করতে অক্ষম। অবশেষে, ১৫ ই আগস্ট, অন্য কামিকাযি তাদের জাহাজে আক্রমণকারী বাহিনীকে বিতাড়িত করেছিল।

বিংশ শতাব্দীর
-------------

### দ্বিতীয় বিশ্বযুদ্ধের পূর্বে

কিংস রাজবংশের পতনের পর কয়েক শতাব্দী ধরে মঙ্গোলিয়া শাসন এবং ১৯১১ সালের বাইরের মঙ্গোলিয়ান বিপ্লবের শাসনামলে (ইতিহাসের আরও জন্য, মঙ্গোলির ইতিহাস দেখুন) এবং ২০ শতকের প্রথম দিকে জাপানের শক্তি বৃদ্ধির পর জাপানের শক্তি বৃদ্ধি পায়। বোগদ খান এর মঙ্গোলিয়ান সরকার দূতাবাস বিভিন্ন বিশ্ব শক্তি, আনুষ্ঠানিক বিষয় মন্ত্রী, তোগস-ওকিরন তসেরেনচিমেড সহ আনুষ্ঠানিক কূটনৈতিক স্বীকৃতি অনুরোধকারী প্রেরিত, ১৯১৩ সালে জাপানে পাঠানো হয়েছিল।

তথ্যসূত্র
---------

1. ↑  *Japan Seeks Stronger Mongolia Ties* March 30, 2013 Wall Street Journal
2. ↑  Sanders 2010, পৃ. 357।
3. ↑  Sanders 2010, পৃ. 358–359।
এ এস এইচ কে সাদেক নিবন্ধের সাথে বিভ্রান্ত হবেন না।**এ কে এম সাদেক** (১০ আগস্ট ১৯২৮–১৫ জুন ২০১৬) বাংলাদেশী বিচারপতি যিনি বাংলাদেশ সুপ্রীম কোর্টের বিচারক ও বাংলাদেশের ষষ্ঠ প্রধান নির্বাচন কমিশনার ছিলেন।

প্রাথমিক জীবন
-------------

এ কে এম সাদেক ১০ আগস্ট ১৯২৮ সালে কুমিল্লার মুরাদনগরে জমিদার পরিবারে জন্মগ্রহণ করেন। তার পিতা আবু মুসা আহমেদ ও মাতা নায়েমা বেগম। ঢাকা ইন্টারমিডিয়েট কলেজ হতে তিনি উচ্চ মাধ্যমিক পাশ করেন। ঢাকা বিশ্ববিদ্যালয় থেকে অর্থনীতি ও এলএলবি ২টি বিষয়ে অনার্স করেন।

কর্মজীবন
--------

এ কে এম সাদেক ঢাকা বিশ্ববিদ্যালয়ে অর্থনীতি ও আইন বিভাগে শিক্ষকতা করেন। চার বছর তিনি আইন ব্যবসা করে পরে জুডিশিয়াল বিসিএসে উত্তীর্ণ হয়ে মুন্সেফ হিসেবে সরকারী চাকরি জীবন শুরু করেন। অতঃপর এসিস্ট্যান্ট রেজিস্ট্রার হিসেবে লাহোরে পাকিস্তান সুপ্রিম কোর্টে চাকরি করেন। বাংলাদেশ হওয়ার পর তিনি টাঙ্গাইলের ডিস্ট্রিক্ট জজ হিসেবে দায়িত্ব পালন করেন। চাকরি থেকে অবসরের আগে হাইকোর্ট ডিভিশনের বিচারপতি হিসেবে দ্বায়িত্ব পালন করেন।

তিনি ২৭ এপ্রিল ১৯৯৫ সালে বাংলাদেশের প্রধান নির্বাচন কমিশনার নিয়োগ পান এবং ৬ এপ্রিল ১৯৯৬ সাল পর্যন্ত দায়িত্ব পালন করেন। বিতর্কিত ১৫ ফেব্রুয়ারির নির্বাচন তার কমিশনের অধীনে অনুষ্ঠিত হয়৷ তিনি আইন কমিশনেরও সদস্য ছিলেন।

মৃত্যু
------

এ কে এম সাদেক ১৫ জুন ২০১৬ সালে ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র
---------

1. 1 2  "প্রধান নির্বাচন কমিশনারদের কার্যকাল"। *www.ec.org.bd*। বাংলাদেশ নির্বাচন কমিশন। সংগ্রহের তারিখ ৮ সেপ্টেম্বর ২০২১।
2. 1 2  "ইতিহাসের পাতায় বাংলাদেশের নির্বাচন কমিশন"। *ডয়চে ভেলে বাংলা*। ৬ নভেম্বর ২০১৮। সংগ্রহের তারিখ ৮ সেপ্টেম্বর ২০২১।
3. ↑  "বিচারপতি সাদেক আর নেই"। *দৈনিক প্রথম আলো*। ১৫ জুন ২০১৬। ৮ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০২১।
**পুরান কূপ** পাকিস্তানের পাঞ্জাব প্রদেশের শিয়ালকোটের কাছে অবস্থিত একটি কূপ। পাঞ্জাবি লোকগাঁথা অনুসারে এই কূপের সাথে শিয়ালকোটের পৌরাণিক রাজপুত্র পুরাণ ভগতের সম্পর্ক আছে।

ইতিহাস
------

 কুয়ার কাছে মন্দির
পাঞ্জাবি লোককাহিনী অনুসারে, রাজকুমার পুরাণ ভগতের জন্ম শিয়ালকোটের রাজা রাজা সালবান এবং তার রাণী ইচ্চিরার গর্ভে হয়। স্থানীয় জ্যোতিষীদের পরামর্শে, পুরাণকে তার জীবনের প্রথম ১২ বছরের জন্য রাজার কাছ থেকে অনেক দূরে পাঠানো হয়েছিল। বলা হতো যে, জন্মের রাজা তার পুত্রের মুখ দেখতে পারেননি। পুরাণ ভগত দূরে থাকাকালীন, রাজা লুনা নামে এক তরুণীকে বিয়ে করেছিলেন, লুনা চামারের মেয়ে ছিলেন। ১২ বছর বিচ্ছিন্ন থাকার পর, পুরাণ রাজপ্রাসাদে ফিরে আসেন। সেখানে, কিশোরী রানী লুনা তার সমবয়সী পুরাণের প্রতি প্রণয়ের জন্য আকৃষ্ট হয়।সৎপুত্র হওয়ায়, রাজপুত্র পুরাণ রানী লুনার আগ বাড়ানো প্রণয়কে অস্বীকার করেছিলেন। মর্মাহত লুনা পুরাণকে তার সম্মানহানীর জন্য অভিযুক্ত করেন। ক্ষুব্ধ রাজা সালবান পুরাণের অঙ্গ প্রত্যঙ্গ বিচ্ছিন্ন করে হত্যা নির্দেশ দেন। সৈন্যরা রাজার আদেশ পালন করে এবং পুরাণের হাত-পা কেটে তাকে জঙ্গলে একটি কূপে ফেলে দেয়। এই কূপটি পরে পুরাণের কূপ নামে পরিচিত হয়। কিংবদন্তি জোগী গোরক্ষনাথ পুরাণ ভগতকে কূপ থেকে উদ্ধার করে অলৌকিক চিকিতসার মাধ্যমে সুস্থ করেন।

তথ্যসূত্র
---------

1. ↑  "Footloose, NOS, The News International"। *jang.com.pk*।
2. ↑  "DAWN - Features; February 12, 2003"। *DAWN.COM*। ফেব্রুয়ারি ১২, ২০০৩।
3. 1 2 3 4 5  Miraj, Muhammad Hassan (২০১২-১০-০৮)। "Pooran Bhagat"। *www.dawn.com*। সংগ্রহের তারিখ ২০১৬-০১-২২।
4. ↑  Tareekh-i-Sialkot
5. ↑  Kaul, H. Kumar (১৯৯৪)। *Aspects of Yoga*। BR publishing corporation। আইএসবিএন 9788170188100।
**খান বাহাদুর মোহাম্মদ জিয়াউল হক** (১৮৯৫-১৯৫৮) যিনি **খান বাহাদুর মাওলানা জিয়াউল হক** নামেও পরিচিত। শিক্ষাবিদ, কলকাতা মাদ্রাসা-ই-আলিয়ার অধ্যক্ষ এবং ঢাকার মাদ্রাসা-ই-আলিয়ার প্রথম অধ্যক্ষ ছিলেন।

জন্ম ও প্রাথমিক জীবন
--------------------

খান বাহাদুর মাওলানা জিয়াউল হক ১৮৯৫ সালে চট্টগ্রামের সন্দ্বীপের মুহাম্মদপুর গ্রামে জন্মগ্রহণ করেন। তার পিতা মোহাম্মদ আমানত আলী। ১৯১৩ সালে চাহারাম কেন্দ্রীয় পরীক্ষায় প্রথম বিভাগ পয়ে সরকারি টেলেন্টপুল বৃত্তি লাভ করেন। ১৯১৭ সালে তিনি চট্টগ্রাম নগরের মিউনিসিপাল স্কুল থেকে এন্ট্রান্স এবং চট্টগ্রাম কলেজ থেকে ১৯২১ সালে বিএ পাস করেন। ১৯২৩ সালে তিনি কলকাতা বিশ্ববিদ্যালয় থেকে আরবিতে এবং ১৯২৪ সালে এম.এ ডিগ্রি লাভ করেন ফার্সিতে ।

কর্মজীবন
--------

খান বাহাদুর মাওলানা জিয়াউল হক ১৯২৪ সালে ঢাকা বিশ্ববিদ্যালয়ে আরবি ও ফার্সি বিভাগ খোলার পর তিনি ওই বিভাগের প্রথম অধ্যাপক নিযুক্ত হন। ১৯২৬ সালে তিনি ফেনী সরকারি কলেজ এবং ১৯২৭ সালে কলকাতার প্রেসিডেন্সি কলেজে আরবি ও ফার্সির অধ্যাপক ছিলেন। ১৯৩০ সালে রাজশাহী মাদ্রাসা, ১৯৪১ সালে হুগলি ইসলামিক ইন্টারমিডিয়েট কলেজ এবং ১৯৪৩ সালে কলকাতা মাদ্রাসা-ই-আলিয়ার অধ্যক্ষ ছিলেন। ১৯৪৭ সালে তার নেতৃত্বেই কলকাতা মাদ্রাসা-ই-আলিয়া ভাগ হয় এবং মাদ্রাসাটি ঢাকার সাবেক ইসলামিক ইন্টারমিডিয়েট কলেজে (বর্তমান কবি নজরুল সরকারি কলেজ) স্থানান্তর করা হয়। তার সময়ে মাদ্রাসায় ইলমে কেরাত ও তাজবিদ বিভাগের প্রবর্তন করা হয়। মোহাম্মদ জিয়াউল হক পূর্ব বাংলা সরকারের মাদ্রাসা শিক্ষা বোর্ডের রেজিস্ট্রার, বেঙ্গল মাদ্রাসা বোর্ডের সহ-সভাপতি, কলকাতা বিশ্ববিদ্যালয়ের সিনেট সদস্য, ঢাকা বিশ্ববিদ্যালয়ের এক্সিকিউটিভ কাউন্সিল ও একাডেমিক কমিটির সদস্য, এশিয়াটিক সোসাইটির সদস্য, শিক্ষা সংক্রান্ত মওলা কমিটি ও খোদাবখস কমিটি এবং মুয়াজ্জম কমিটির সদস্য ছিলেন। ব্রিটিশ সরকার ১৯৩৪ সালে শিক্ষাক্ষেত্রে বিশেষ অবদানের জন্য তাকে ‘খান বাহাদুর’ উপাধিতে ভূষিত করে। তিনি ১৯৫৪ সালে চাকরি থেকে অবসর গ্রহণ করেন। ১৯৫৬ সালে ঢাকায় প্রতিষ্ঠা করেন পুস্তক প্রকাশনা প্রতিষ্ঠান মাওলা ব্রাদার্স।

মৃত্যু
------

১৫ এপ্রিল ১৯৫৮ সালে ঢাকায় তিনি মৃত্যুবরণ করেন।

প্রকাশিত গ্রন্থ
---------------

* হেদায়অতুন নাহু (আরবি ব্যাকরণ গ্রন্থ)
* রহিতরিকাল প্রসাদ
* আল-মুকতাতফ

আরও দেখুন
---------

* সরকারি মাদ্রাসা-ই-আলিয়া, ঢাকা

তথ্যসূত্র
---------

1. 1 2 3  বেলাল মোহাম্মদ (২০১২)। "হক, খান বাহাদুর মোহাম্মদ জিয়াউল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. 1 2  "ঢাকা আলিয়া মাদরাসা : ইতিহাস ও ঐতিহ্য"। *The Daily Sangram*। সংগ্রহের তারিখ ২০১৯-০৮-২৪। [*স্থায়ীভাবে অকার্যকর সংযোগ*]
3. ↑  "সরকারি মাদরাসা"। *বাংলাদেশ জাতীয় তথ্য বাতায়ন*। ২৪ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১৯।
এম শফিউল আজম নিবন্ধের সাথে বিভ্রান্ত হবেন না।**এস এম শফিউল আজম** (১৯২৩–৪ ডিসেম্বর ১৯৯১) বাংলাদেশের চট্টগ্রামের রাজনীতিবিদ যিনি তৎকালীন পাকিস্তান সরকারের সচিব ও বাংলাদেশের মন্ত্রিপরিষদ সচিব হিসেবে দায়িত্ব পালন করেছিলেন। তিনি ১৯৭৬ থেকে ১৯৮৫ সাল পর্যন্ত শিল্প, বাণিজ্য, পাট, বস্ত্র, যোগাযোগ, বিজ্ঞান ও প্রযুক্তি, পরিকল্পনা, জ্বালানি ও খনিজসম্পদ মন্ত্রণালয়ের মন্ত্রী ও উপদেষ্টা হিসেবে দায়িত্ব পালন করেছেন।

জন্ম ও প্রাথমিক জীবন
--------------------

এস এম শফিউল আজম ১৯২৩ সালে চট্টগ্রামের ফটিকছড়িতে জন্মগ্রহণ করেন। ঢাকা বিশ্ববিদ্যালয়ে থেকে ১৯৪৫ সালে ইংরেজি ভাষা ও সাহিত্যে অনার্সসহ এমএ ডিগ্রী অর্জন করে ১৯৪৮ সালে এলএলবি ডিগ্রী অর্জন করেন।

১৯৪৫ সালে ঢাকা কলেজে ইংরেজি সাহিত্যের শিক্ষক হিসেবে যোগ দেন। ১৯৪৮ সালে তিনি অক্সফোর্ড বিশ্ববিদ্যালয়ের বৃত্তি লাভ করেও পিতার পরামর্শে সিভিল সার্ভিসে যোগ দেন। সেন্ট্রাল সুপিরিয়র সার্ভিস পরীক্ষায় ১৯৪৯ সালে প্রথম স্থান অধিকার করেন।

রাজনৈতিক ও কর্মজীবন
-------------------

শফিউল আজম ১৯৫০ সালে পাকিস্তান সিভিল সার্ভিসে যোগদান করেন। ১৯৬৯ সালে তিনি প্রথম বাঙালি সিএসপি অফিসার হয়ে পূর্ব পাকিস্তানের চিফ সেক্রেটারি হয়েছিলেন। তিনি প্রাদেশিক এবং কেন্দ্রীয় উভয় সরকারে কাজ করেছেন। ১৯৫৮ সালে চট্টগ্রামে আমদানি-রফতানি নিয়ন্ত্রক, ১৯৬৩ সালে স্বাস্থ্য মন্ত্রণালয়ের সচিব, ১৯৬৪ সালে রাওয়ালপিন্ডিতে প্রধান আমদানি-রফতানি নিয়ন্ত্রক হিসেবে দায়িত্ব পালন করেন। ১৯৬৫ সালে পূর্ব পাকিস্তান শিল্প উন্নয়ন সংস্থার (ইপিআইডিসি) চেয়ারম্যান হিসেবে হিসেবে দায়িত্ব পালন করেন। ১৯৬৬ সালে পূর্ব পাকিস্তান শিল্প উন্নয়ন কর্পোরেশনের চেয়ারম্যান হিসেবে দায়িত্ব পালন করেন। ১৯৬৩ সালে স্বাস্থ্য মন্ত্রণালয়ের সচিব থাকাকালে ঢাকা পিজি হসপিটাল প্রতিষ্ঠায় ভূমিকা রাখেন।

১৯৭৫ সালে বাংলাদেশ সরকারের কেবিনেট সেক্রেটারি ও ১৯৭৬ থেকে ১৯৮৫ সাল পর্যন্ত শিল্প, বাণিজ্য, পাট, বস্ত্র, যোগাযোগ, বিজ্ঞান ও প্রযুক্তি, পরিকল্পনা, জ্বালানি ও খনিজসম্পদ মন্ত্রণালয়ের মন্ত্রী ও উপদেষ্টা হিসেবে দায়িত্ব পালন করেন।

মৃত্যু
------

এস এম শফিউল আজম ৪ ডিসেম্বর ১৯৯১ সালে মৃত্যুবরণ করেন।

তথ্যসূত্র
---------

1. 1 2  "মন্ত্রিপরিষদ সচিবগণের তালিকা"। *বাংলাদেশ জাতীয় তথ্য বাতায়ন*। ২২ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২২ জুলাই ২০২০।
2. 1 2 3 4  Azizul Jalil (২৯ আগস্ট ২০০৮)। "A Fine Teacher and an Illustrious Civil Servant Shafiul Azam"। *দ্য ডেইলি স্টার*। ২২ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২২ জুলাই ২০২০।
3. 1 2 3 4  এস এম শোয়েব খান। "স্ম র ণ : এস এম শফিউল আজম"। *দৈনিক নয়াদিগন্ত*।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
**মহাব্যবস্থাপক** (**জেনারেল ম্যানেজার**; **GM** ) হলেন একজন নির্বাহী যিনি একটি কোম্পানির আয় বিবরণীর রাজস্ব এবং খরচ উভয় উপাদান পরিচালনার জন্য সামগ্রিক দায়িত্ব পালন করেন, যা লাভ ও ক্ষতি (P&L) দায়িত্ব হিসাবে পরিচিত। একজন জেনারেল ম্যানেজার সাধারণত ফার্মের বেশিরভাগ বা সমস্ত মার্কেটিং এবং বিক্রয় ফাংশন এবং সেইসাথে ব্যবসার প্রতিদিনের ক্রিয়াকলাপ তত্ত্বাবধান করেন। প্রায়শই, জেনারেল ম্যানেজার একটি প্রতিষ্ঠানের জন্য পছন্দসই মুনাফা অর্জনের ফলাফল অর্জনের জন্য কার্যকর পরিকল্পনা, অর্পণ, সমন্বয়, কর্মী নিয়োগ, সংগঠিত এবং সিদ্ধান্ত নেওয়ার জন্য দায়ী (Sayles 1979)। 

[ *অনির্ভরযোগ্য প্রান্তর উৎস?* ]

অনেক ক্ষেত্রে, একটি ব্যবসার জেনারেল ম্যানেজারকে একটি ভিন্ন আনুষ্ঠানিক শিরোনাম বা শিরোনাম দেওয়া হয়। প্রধান নির্বাহী কর্মকর্তা (CEO) বা রাষ্ট্রপতির পদবিধারী বেশিরভাগ কর্পোরেট ব্যবস্থাপক, উদাহরণস্বরূপ, তাদের নিজ নিজ ব্যবসার জেনারেল ম্যানেজার। খুব কমই, চিফ ফিনান্সিয়াল অফিসার (সিএফও), চিফ অপারেটিং অফিসার (সিওও), বা চিফ মার্কেটিং অফিসার (সিএমও) ব্যবসার জেনারেল ম্যানেজার হিসাবে কাজ করবেন। কোম্পানির উপর নির্ভর করে, টাইটেল ম্যানেজিং ডিরেক্টর, আঞ্চলিক ভাইস প্রেসিডেন্ট, কান্ট্রি ম্যানেজার, প্রোডাক্ট ম্যানেজার, ব্রাঞ্চ ম্যানেজার বা সেগমেন্ট ম্যানেজার সহ ব্যক্তিদেরও সাধারণ ব্যবস্থাপনার দায়িত্ব থাকতে পারে। বৃহৎ কোম্পানিগুলিতে, অনেক ভাইস প্রেসিডেন্টের জেনারেল ম্যানেজার উপাধি থাকবে যখন তাদের ব্যবসার সেই নির্দিষ্ট এলাকায় ফাংশনের জন্য সম্পূর্ণ দায়িত্ব থাকে এবং প্রায়শই ভাইস প্রেসিডেন্ট এবং জেনারেল ম্যানেজার উপাধি দেওয়া হয়।

ভোক্তা পণ্য সংস্থাগুলিতে, সাধারণ পরিচালকদের প্রায়ই শিরোনাম ব্র্যান্ড ম্যানেজার বা বিভাগ ব্যবস্থাপক দেওয়া হয়। পেশাদার পরিষেবা সংস্থাগুলিতে, জেনারেল ম্যানেজার ম্যানেজিং পার্টনার, সিনিয়র পার্টনার, বা ম্যানেজিং ডিরেক্টরের মতো শিরোনাম থাকতে পারে।

1. ↑  Sayles, Leonard (১৯৭৯)। *Leadership*। McGraw-Hill, Inc। পৃষ্ঠা 6। আইএসবিএন 0-07-055012-3। Sayles, Leonard (1979). *Leadership*. New York: McGraw-Hill, Inc. p. 6. ISBN 0-07-055012-3.
**নাজমুল করিম চৌধুরী** (১৫ নভেম্বর ১৯৪৯ - ৭ মে ২০২০) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ট্যুরিজম অ্যান্ড হসপিটালিটি ম্যানেজমেন্ট বিভাগের অবসরপ্রাপ্ত অধ্যাপক এবং ফারইস্ট ইন্টারন্যাশনাল ইউনিভার্সিটির সাবেক উপাচার্য।

জন্ম
----

তিনি ১৯৪৯ সালের ১৫ নভেম্বর নোয়াখালীতে জন্মগ্রহণ করেন।

শিক্ষাজীবন
----------

নাজমুল করিম ঢাকা বিশ্ববিদ্যালয় থেকে ব্যবস্থাপনার উপর ১৯৬৯ সালে স্নাতক (সম্মান) ও ১৯৭০ সালে স্নাতকোত্তর ডিগ্রি লাভ করেন। ১৯৭২ সালে তিনি একই বিশ্ববিদ্যালয় থেকে এলএলবি ডিগ্রি সম্পন্ন করেন। তিনি বেলজিয়ামের লুভেন বিশ্ববিদ্যালয় থেকে ১৯৮০ সালে এমবিএ এবং ব্রাসেলস বিশ্ববিদ্যালয় থেকে ১৯৮৪ সালে ডক্টরেট ডিগ্রি অর্জন করেন।

কর্মজীবন
--------

চৌধুরী ১৯৭৩ সালে ঢাকা বিশ্ববিদ্যালয়ের ব্যবস্থাপনা বিভাগে কর্মজীবন শুরু করেন এবং ২০১৬ সালে বিশ্ববিদ্যালয়টির অধ্যাপক এবং ইএমবিএ প্রোগ্রামের পরিচালক হিসেবে অবসর লাভ করেন।

কর্মজীবনে অধ্যাপনা ছাড়াও তিনি ঢাকা বিশ্ববিদ্যালয় থেকে ছুটি নিয়ে ইসলামী উন্নয়ন ব্যাংকে এক দশকের বেশি সময় কাজ করেন। তিনি উত্তরা ব্যাংক লিমিটেডের স্বতন্ত্র পরিচালক হিসেবেও দায়িত্ব পালন করেছেন।

নাজমুল করিম চৌধুরী ২০১৬ সালের আগস্ট মাসে ফারইস্ট ইন্টারন্যাশনাল ইউনিভার্সিটির উপাচার্যের দায়িত্বভার গ্রহণ করেন। আমৃত্যু তিনি এ পদে আসীন ছিলেন।

সদস্যপদ
-------

নাজমুল করিম বাংলাদেশ এশিয়াটিক সোসাইটিসহ বিভিন্ন পেশাজীবী ও গবেষণামূলক সংগঠনের সদস্য ছিলেন। তিনি এশিয়াটিক সোসাইটির কোষাধ্যক্ষ হিসেবেও দায়িত্ব পালন করেন।

মৃত্যু
------

নাজমুল করিম চৌধুরী করোনা আক্রান্ত হয়ে চিকিৎসাধীন অবস্থায় ২০২০ সালের ৭ মে ঢাকায় মৃত্যুবরণ করেন।

তথ্যসূত্র
---------

1. 1 2  "ফারইস্ট ইন্টারন্যাশনাল ইউনিভার্সিটির নতুন উপাচার্য ড. নাজমুল করিম"। *জাগো নিউজ*। ৩০ আগস্ট ২০১৬। সংগ্রহের তারিখ ৭ আগস্ট ২০২১।
2. ↑  "কোভিড-১৯: ফারইস্ট ইউনিভার্সিটির উপাচার্যের মৃত্যু"। *বিডিনিউজ টোয়েন্টিফোর ডটকম*। ৭ মে ২০২০। সংগ্রহের তারিখ ৭ আগস্ট ২০২১।
3. ↑  "ফারইস্ট ইউনিভার্সিটির ভিসি হিসেবে প্রফেসর নাজমুল করিমের যোগদান"। *দৈনিক নয়াদিগন্ত*। ২৮ আগস্ট ২০১৬। ৭ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০২১।
4. 1 2  "করোনা এবার প্রাণ কাড়ল বেসরকারি বিশ্ববিদ্যালয় উপাচার্যের"। *জাগো নিউজ*। ৭ মে ২০২০। সংগ্রহের তারিখ ৭ আগস্ট ২০২১।
**খান বাহাদুর নাজিরউদ্দিন আহমদ** (১৮৮৪-১৯৪৯) একজন বাংলাদেশি শিক্ষাবিদ, গবেষক উচ্চ শিক্ষিত ব্যক্তি ছিলেন। তিনি ঢাকা বিশ্ববিদ্যালয়ের রেজিস্ট্রার ছিলেন। তিনি একজন দক্ষ প্রশাসক হিসেবে ঢাকা বিশ্ববিদ্যালয়ের প্রতিষ্ঠালগ্নে উন্নয়ন কার্যক্রমে উল্লেখযোগ্য ভূমিকা রাখেন।

জন্ম ও পরিচয়
-------------

নাজির উদ্দিন আহমদ ১৮৮৪ সালে ঢাকা শহরে জন্মগ্রহণ করেন। তার পিতার নাম বশিরউদ্দিন আহমদ, তিনিও ঢাকার অধিবাসী ছিলেন এবং একজন এবং খ্যাতনামা চিকিৎসক ছিলেন।

শিক্ষাজীবন
----------

নাজিরউদ্দিন আহমদ ১৯০১ সালে ঢাকা মাদ্রাসা (বর্তমান নামঃ কবি নজরুল সরকারি কলেজ) থেকে এন্ট্রান্স এবং ঢাকা কলেজ থেকে ইন্টারমিডিয়েট অব আর্টস পরীক্ষায় পাশ করেন। এরপর তিনি ঢাকা কলেজ থেকে ইংরেজি বিষয়ে সম্মানসহ স্নাতক ডিগ্রি লাভ করেন। এরপর ১৯০৬ সালে তিনি কলকাতা বিশ্ববিদ্যালয় থেকে ইংরেজি (সম্মান) বিষয়ে প্রথম শ্রেণীতে প্রথম স্থান অধিকার করেন। মুসলিম ছাত্রদের মধ্যে তিনিই প্রথম বিশ্ববিদ্যালয়ে এই কৃতিত্ব অর্জন করেন।

কর্মজীবন
--------

নাজির উদ্দিন আহমদ ১৯০৭ সালে ঢাকা কলেজে ইংরেজির প্রভাষক হিসেবে যোগদান করেন। পরবর্তী বছর তিনি বেঙ্গল সিভিল সার্ভিসে নিয়োগ পান। ১৯১৯ সাল পর্যন্ত তিনি বিভিন্ন পদে চাকুরি করেন। ১৯২০ সালে তিনি ময়মনসিংহ জেলার জামালপুরের মহকুমা প্রশাসক নিযুক্ত হন। সরকারি চাকুরিতে কৃতিত্বের স্বীকৃতি স্বরূপ সরকার ১৯১৭ সালে তাঁকে ‘খান বাহাদুর’ উপাধি প্রদান করে। ১৯২১ সালে নাজিরউদ্দিন আহমদকে ঢাকা বিশ্ববিদ্যালয়ের প্রথম রেজিস্ট্রার নিয়োগ করা হয়। তিনি ঢাকা বিশ্ববিদ্যালয়ের প্রতিষ্ঠালগ্নে নাজিরউদ্দিন আহমদ বিশ্ববিদ্যালয়ের একাডেমিক ও অবকাঠামো উন্নয়নে বিশেষ অবদান রাখেন। তাঁর প্রচেষ্টার ফলে বিশ্ববিদ্যালয়ের সূচনালগ্নে গবেষণার বিশেষ সুযোগ সৃষ্টি হয় এবং অধ্যাপকগণ পূর্ণবেতনে শিক্ষাছুটি লাভ করেন। নাজিরউদ্দিন আহমদ ১৯৪৪ সালে ঢাকা বিশ্ববিদ্যালয় থেকে অবসর গ্রহণ করেন।

প্রশংসা
-------

১৯৪৫ সালে ঢাকা বিশ্ববিদ্যালয়ের সমাবর্তন অনুষ্ঠানে উপাচার্য প্রফেসর মাহমুদ হাসান তাঁর বক্তৃতায় নাজিরউদ্দিনের পান্ডিত্য এবং প্রশাসনিক দক্ষতার প্রশংসা করেন। ঢাকা বিশ্ববিদ্যালয়ের প্রথমদিকের অনেক শিক্ষক ও ছাত্র তাঁদের স্মৃতিকথা ও অন্যান্য লেখায় নাজিরউদ্দিন আহমদের চারিত্রিক সততা এবং দক্ষতার কথা উল্লেখ করেন। এছাড়াও ঢাকা বিশ্ববিদ্যালয়ের প্রথম উপাচার্য স্যার ফিলিপ জোসেফ হার্টগ ইংরেজি ভাষায় নাজিরউদ্দিন আহমদের অসামান্য পারদর্শিতার প্রশংসা করেন।

তথ্যসূত্র
---------

1. ↑  "আহমদ, খানবাহাদুর নাজিরউদ্দিন - বাংলাপিডিয়া"। *bn.banglapedia.org*। সংগ্রহের তারিখ ২০২১-০৬-২২।

বহিঃসংযোগ
---------

* বাংলাপিডিয়ায় আহমদ, খানবাহাদুর নাজিরউদ্দিন
**ফারুক আহমেদ উল্লা খান** (জন্ম: ১ ফেব্রুয়ারি ১৯৪৯) একজন বাংলাদেশী স্থপতি ও শিক্ষাবিদ। তিনি বাংলাদেশ প্রকৌশল বিশ্ববিদ্যালয়ের (বুয়েট) স্থাপত্য বিভাগের অবসরপ্রাপ্ত অধ্যাপক এবং বেসরকারি ব্রাহ্মণবাড়িয়া বিশ্ববিদ্যালয়ের উপাচার্য।

জন্ম
----

তিনি ১৯৪৯ সালের ১ ফেব্রুয়ারি জন্মগ্রহণ করেন।

শিক্ষাজীবন
----------

ফারুক বাংলাদেশ প্রকৌশল বিশ্ববিদ্যালয় থেকে স্থাপত্য বিভাগ থেকে স্নাতক ও স্নাতকোত্তর ডিগ্রি লাভ করেন। তিনি ঢাকা বিশ্ববিদ্যালয় থেকে পিএইচডি ডিগ্রি অর্জন করেন।

কর্মজীবন
--------

ফারুক আহমেদ ১৯৭৩ সালে বুয়েটের স্থাপত্য বিভাগে প্রভাষক হিসেবে যোগ দেন এবং ১৯৯৫ সালে অধ্যাপক পদে উন্নীত হন। দীর্ঘ শিক্ষকতা জীবনে তিনি বুয়েটের সিন্ডিকেট সদস্য, প্রভোস্ট, ডিন ও বিভাগীয় প্রধানসহ বিভিন্ন গুরুত্বপূর্ণ দায়িত্ব পালন করেন। ২০১৫ সালে তিনি বুয়েট থেকে অবসর গ্রহণ করেন।

এছাড়া ঢাকা প্রকৌশল বিশ্ববিদ্যালয়, স্টেট ইউনিভার্সিটি, ফারইস্ট ইন্টারন্যাশনাল ইউনিভার্সিটি, শান্ত মারিয়ম ইউনিভার্সিটি অব ক্রিয়েটিভ টেকনোলোজি, ওয়ার্ল্ড ইউনিভার্সিটিতেও অধ্যাপনা করার অভিজ্ঞতা রয়েছে তার।

ফারুক আহমেদ উল্লা খান ২০২১ সালের ১ নভেম্বর পরবর্তী চার বছরের জন্য বেসরকারি ব্রাহ্মণবাড়িয়া বিশ্ববিদ্যালয়ের উপাচার্য হিসেবে যোগদান করেন।

তথ্যসূত্র
---------

1. ↑  "ড. ফারুক আহমেদ উল্লা খান উপাচার্য"। *দেশ রূপান্তর*। ২৪ অক্টোবর ২০২১। সংগ্রহের তারিখ ৪ নভেম্বর ২০২১।
2. 1 2  "ব্রাহ্মণবাড়িয়া বিশ্ববিদ্যালয়ের উপাচার্য প্রফেসর -ড. ফারুক আহমেদ"। *আমাদের সময়*। ২৪ অক্টোবর ২০২১। সংগ্রহের তারিখ ৪ নভেম্বর ২০২১।
3. ↑  "প্রজ্ঞাপনঃ ব্রাহ্মণবাড়িয়া বিশ্ববিদ্যালয় এ মাননীয় উপাচার্য মহোদয়ের যোগদান"। *ব্রাহ্মণবাড়িয়া বিশ্ববিদ্যালয়*। ১ নভেম্বর ২০২১। সংগ্রহের তারিখ ৪ নভেম্বর ২০২১।
4. ↑  "ব্রাহ্মণবাড়িয়া বিশ্ববিদ্যালয়ের উপাচার্য হলেন ড. ফারুক আহমেদ"। *জাগো নিউজ*। ২৩ অক্টোবর ২০২১। সংগ্রহের তারিখ ৪ নভেম্বর ২০২১।
**আহমদ কায়কাউস** একজন অবসরপ্রাপ্ত বাংলাদেশি সরকারি কর্মকর্তা। তিনি বিশ্বব্যাংকের বিকল্প নির্বাহী পরিচালক, প্রধানমন্ত্রীর মুখ্য সচিব এবং বিদ্যুৎ, জ্বালানি ও খনিজ সম্পদ মন্ত্রণালয়ের বিদ্যুৎ বিভাগের জ্যেষ্ঠ সচিব হিসেবে দায়িত্ব পালন করেন।

প্রারম্ভিক জীবন
---------------

ডঃ কায়কাউস চট্টগ্রাম বিশ্ববিদ্যালয় থেকে অর্থনীতিতে স্নাতক ও স্নাতকোত্তর ডিগ্রি অর্জনের পর যুক্তরাষ্ট্রের ম্যাসাচুসেটসের উইলিয়ামস কলেজের *উন্নয়ন অর্থনীতি কেন্দ্র* থেকে কলাবিদ্যায় স্নাতকোত্তর উপাধি (এমএ ডিগ্রি) অর্জন করেন। পরবর্তীতে ডালাসের টেক্সাস বিশ্ববিদ্যালয় থেকে জননীতি ও রাজনৈতিক অর্থনীতি বিষয়ের উপর গবেষণা করে ডক্টরেট উপাধি (পিএইচডি) লাভ করেন।

কর্মজীবন
--------

ডঃ কায়কাউস ১৯৮৬ সালের ২১ জানুয়ারি ৮৪ ব্যাচের কর্মকর্তা হিসেবে প্রশাসন ক্যাডারে বাংলাদেশ সিভিল সার্ভিসে যোগদান করেন। কর্মজীবনের শুরুতে তিনি নেজারত ডেপুটি কালেক্টর, সহকারী কমিশনার ও কগনিজেন্স ম্যাজিস্ট্রেট হিসেবে কাজ করেন। পরবর্তীতে বিভিন্ন মন্ত্রণালয়ে কাজ করেন। ২০১৬ সালের ১৫ ডিসেম্বর তিনি বিদ্যুৎ, জ্বালানি ও খনিজ সম্পদ মন্ত্রণালয়ের অধীন বিদ্যুৎ বিভাগে ভারপ্রাপ্ত সচিব হিসেবে যোগ দেন। ২০১৭ সালের ২৩ ফেব্রুয়ারিতে তিনি সচিব ও ২০১৯ সালের ফেব্রুয়ারিতে জ্যেষ্ঠ সচিব হিসেবে পদোন্নতি পান। তিনি ২০২২ সালের ৮ ডিসেম্বর সরকারি চাকুরী থেকে অবসরে যান এবং বিশ্বব্যাংকে যোগদান করেন। ৭ ফেব্রুয়ারি ২০২৪ সালে তাঁকে বিশ্বব্যাংকের বিকল্প নির্বাহী পরিচালকের পদ থেকে অব্যাহতি দেওয়া হয়। ৬ মার্চ ২০২৪ সালে কায়কাউসকে অবসরোত্তর ছুটি (পিআরএল) প্রদান করে প্রজ্ঞাপন জারি করে জনপ্রশাসন মন্ত্রণালয়।

তথ্যসূত্র
---------

1. ↑  "PM's principal secretary Kaikaus gets extension for 2 years"। *The Daily Star* (ইংরেজি ভাষায়)। ২০২০-১২-২৪। সংগ্রহের তারিখ ২০২১-০৩-১৫।
2. 1 2 3 4  "ড. আহমদ কায়কাউস"। *বিদ্যুৎ বিভাগ*। সংগ্রহের তারিখ ২৯ ডিসেম্বর ২০১৯।
3. ↑  "নতুন মুখ্য সচিব আহমদ কায়কাউস"। *বিডিনিউজ*। ২৯ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৯।
4. ↑  "বিশ্বব্যাংকের বিকল্প নির্বাহী পরিচালক হচ্ছেন আহমদ কায়কাউস"। *banglanews24.com*। ২০২২-১২-০৫। সংগ্রহের তারিখ ২০২২-১২-০৬।
5. ↑  "বিশ্বব্যাংকে থাকছেন না সাবেক মুখ্যসচিব আহমদ কায়কাউস"। *প্রথম আলো*। ২০২৪-০২-০৭। সংগ্রহের তারিখ ২০২৪-০২-০৮।
6. ↑  "ড. আহমদ কায়কাউস (৩৫০১) এর স্থগিতকৃত অবসর-উত্তর ছুটি (পিআরএল) পুুনর্বহাল সংক্রান্ত" (পিডিএফ)। *জনপ্রশাসন মন্ত্রণালয়*। ৬ মার্চ ২০২৪। সংগ্রহের তারিখ ৭ মার্চ ২০২৪।
7. ↑  "আহমদ কায়কাউসের পিআরএল পুনর্বহাল"। *বাংলানিউজ২৪*। ২০২৪-০৩-০৬। সংগ্রহের তারিখ ২০২৪-০৩-০৭।
মাহমুদ হাসান নামের অন্যান্য ব্যক্তির জন্য মাহমুদ হাসান (দ্ব্যর্থতা নিরসন) দেখুন।

**মাহমুদ হাসান** (জন্ম: ২ মার্চ ১৮৯৭) হলেন একজন বাংলাদেশী শিক্ষায়তনিক। তিনি ঢাকা বিশ্ববিদ্যালয়ের পঞ্চম উপাচার্য ছিলেন।

হাসান কলকাতার প্রেসিডেন্সি কলেজ থেকে ইংরেজি বিষয়ে ১৯১৮ সালে স্নাতক এবং ১৯২০ সালে স্নাতকোত্তর ডিগ্রি অর্জন করেন। এরপর তিনি অক্সফোর্ড বিশ্ববিদ্যালয় থেকে আবারও স্নাতকোত্তর করেন এবং ১৯২৬ সালে পিএইডি ডিগ্রি লাভ করেন।

১৯২১ সালে তিনি গুয়াহাটির কটন কলেজে প্রভাষক হিসেবে তার কর্ম জীবন শুরু করেন। সেখানে কিছু দিন চাকরি করার পর একই বছর তিনি ঢাকা বিশ্ববিদ্যালয়ে প্রভাষক হিসেবে যোগ দেন। ১৯২৬ সালে তিনি রিডার এবং ১৯৩৬ সালে অধ্যাপক পদে পদোন্নতি পান।

১৯২৮ সালে হাসান সলিমুল্লাহ মুসলিম হলের প্রভোস্টের দায়িত্ব পালন করেন। ১৯৪২ সালে তিনি ঢাকা শিক্ষাবোর্ডের চেয়ারম্যানের দায়িত্ব পান। অবশেষে, ১৯৪২ সালের ১লা জুলাই মাহমুদ হাসান ঢাকা বিশ্ববিদ্যালয়ের উপাচার্য হিসেবে নিয়োগ পান এবং ১৯৪৮ সালের ২১ অক্টোবর পর্যন্ত দায়িত্ব পালন করেন।

তথ্যসূত্র
---------

1. ↑  মুয়ায্‌যম হুসায়ন খান (২০১২)। "হাসান, মাহমুদ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
একই নামের অন্যান্য ব্যক্তির জন্য মুহাম্মদ ইউনুস (দ্ব্যর্থতা নিরসন) দেখুন।

**মুহাম্মদ ইউনুস** একজন বাংলাদেশী শিক্ষাবিদ। তিনি চট্টগ্রামে অবস্থিত বেসরকারি বিশ্ববিদ্যালয়, ইউনিভার্সিটি অব ক্রিয়েটিভ টেকনোলজি, চট্টগ্রামের প্রথম উপাচার্য।

জন্ম
----

ইউনুস চট্টগ্রাম শহরের বাকলিয়ায় জন্মগ্রহণ করেন। তার বাবা ওমদা মিঞা এবং মা আমেনা খাতুন।

শিক্ষাজীবন
----------

তিনি সরকারী মুসলিম হাই স্কুল, সরকারী কমার্স কলেজ এবং ঢাকা বিশ্ববিদ্যালয়ে লেখাপড়া করেছেন।

কর্মজীবন
--------

মুহাম্মদ ইউনুস চট্টগ্রাম বিশ্ববিদ্যালয়, ইসলামী বিশ্ববিদ্যালয়সহ বিভিন্ন সরকারি ও বেসরকারি বিশ্ববিদ্যালয়ে ৩ দশকের বেশি সময় অধ্যাপনা করেছেন। ২০১৭ সালে থেকে তিনি ইউনিভার্সিটি অব ক্রিয়েটিভ টেকনোলজি, চট্টগ্রামে (ইউসিটিসি) অধ্যাপক, ডিন ও ভারপ্রাপ্ত উপাচার্য হিসেবে নিয়োজিত ছিলেন। ২০১৮ সালে তিনি পরবর্তী চার বছরের জন্য ইউসিটিসির উপাচার্য হিসেবে নিয়োগ লাভ করেন।

প্রকাশনা
--------

দেশ-বিদেশের জার্নালে তার ১৫টি গবেষণা প্রবন্ধ প্রকাশিত হয়েছে।

তথ্যসূত্র
---------

1. 1 2  "ইউসিটিসির নতুন ভিসি প্রফেসর মুহাম্মদ ইউনুছ"। *প্রতিদিনের সংবাদ*। ৪ সেপ্টেম্বর ২০১৮। সংগ্রহের তারিখ ২৪ সেপ্টেম্বর ২০২২।
2. 1 2  "ইউসিটিসির নতুন ভিসি মুহাম্মদ ইউনুছ"। *নয়া দিগন্ত*। সংগ্রহের তারিখ ২৪ সেপ্টেম্বর ২০২২।
3. ↑  "ইউসিটিসি'র নতুন ভিসি প্রফেসর মুহাম্মদ ইউনুছ"। *কালের কণ্ঠ*। ৪ সেপ্টেম্বর ২০১৮। সংগ্রহের তারিখ ২৪ সেপ্টেম্বর ২০১৮।
**বিশ্বব্যাপী নারী ধর্মঘট** হলো এমন একটি আন্দোলন যা সারা বিশ্বের সমস্ত মহিলাদের কাজ এবং তাদের জীবনের মূল্যকে এই আন্দোলনের মাধ্যমে তুলে ধরা হয়। বিশ্বের অনেক দেশ যেমন গায়ানা, হাইতি, মার্কিন যুক্তরাষ্ট্র, যুক্তরাজ্য, ভারত, ইতালি, পেরু, লুক্সেমবার্গ, আয়ারল্যান্ড প্রভৃতি দেশের নারীরা সক্রিয়ভাবে এই প্রচারাভিযানে অংশগ্রহণ করে। নারীরা তাদের অস্বীকৃত শ্রমশক্তির অবদানকে স্বীকৃত জানাতে ও ন্যায়বিচার প্রদানের প্রচেষ্টায় সক্রিয়ভাবে এই প্রচারাভিযানে সামিল হয়।

পটভূমি
------

 ২০১৭ সালের ৮ মার্চ তুরিনে (ইতালি) ধর্মঘটের সাথে যুক্ত একটি বিক্ষোভের পোস্টার।
সমীক্ষায় দেখা গিয়েছে বেশিরভাগ পরিবারের প্রায় দুই-তৃতীয়াংশ কাজ মহিলা এবং মেয়েরা করে। এই কাজের মধ্যে রয়েছে শারীরিক শ্রম যেমন থালা-বাসন ধোয়া, লন্ড্রির কাজ, ঘরবাড়ি পরিষ্কার করা ইত্যাদি। এছাড়া মানসিক শ্রমের প্রয়োজন হয় এমন কাজ যেমন, জন্মদিনের কার্ড পাঠানো, পারিবারিক ছুটির আয়োজন করা, ছুটির জন্য প্রস্তুতি নেওয়া ইত্যাদি এইসব কাজও তাদের করতে হয়। গৃহস্থালির বেশিরভাগ এই কাজগুলিকে কেউ কেউ "দ্বিতীয় শিফট" হিসাবে উল্লেখ করেন। এই কাজগুলির জন্য নারীরা কোনো অর্থ পান না। এই কাজগুলি অবৈতনিক থেকে যায়। তাই এই কাজগুলি একটি দেশের মোট জাতীয় পণ্য বা মোট অভ্যন্তরীণ পণ্যের মধ্য অন্তর্ভুক্ত নয়। যদিও মহিলাদের অবৈতনিক শ্রম প্রায় ১১০০০০০ কোটি ডলার হিসাবে অনুমান করা হয়। এই প্রচারাভিযানে নিয়োজিত অনেক মহিলা যুক্তি দেন যে, এই সমস্যার একটি বড় অংশ সামরিক-শিল্প কমপ্লেক্সে ফিরে পাওয়া যেতে পারে। বিশ্বব্যাপী সামরিক খাতে বছরে ১০০০০০ কোটি ডলার ব্যয় করা হয়। যদিও এই ব্যয়ের একটি বড় অংশ মার্কিন যুক্তরাষ্ট্র করে থাকে। যদি এই অর্থের ১০% সম্প্রদায়ের মধ্যে ফেরত পাঠানো হয়, তবে তা জীবনধারণের জন্য প্রয়োজনীয় জিনিসগুলি সরবরাহ করতে ব্যবহার করা যেতে পারে: জল, মৌলিক স্বাস্থ্যসেবা, স্যানিটেশন, পুষ্টি কর্মসূচি, সাক্ষরতা কর্মসূচি, ন্যূনতম মজুরি। গ্লোবাল উইমেনস স্ট্রাইক, যা ১৯৭২সালে সেলমা জেমস দ্বারা শুরু করা গৃহকর্মের জন্য আন্তর্জাতিক মজুরি প্রচারের ফলাফল, সমস্ত যত্নশীল কাজের জন্য স্বীকৃতি এবং অর্থ প্রদান এবং "যত্নে বিনিয়োগে বিনিয়োগ" নীতির মাধ্যমে সম্প্রদায়ের কাছে সামরিক ব্যয় ফেরত চায়। হত্যা নয়"।

লক্ষ্য
------

বিশ্বব্যাপী প্রচারের লক্ষ্যগুলি হলো:

* অর্থ বা অন্যান্য সম্পদের পরিপ্রেক্ষিতে যে কোনও ধরণের যত্নশীল কাজের জন্য অর্থ প্রদান;
* কল্যাণমূলক কাজে আরও বিনিয়োগ করা ও সাম্ভাব্য সামরিক ব্যয় কমানো;
* বিশ্ব বাজারে নারী ও পুরুষদের জন্য মজুরির সমতা;
* মাতৃত্ব এবং স্তন্যদানের জন্য অর্থ, সুবিধা এবং বিরতি;
* *তৃতীয় বিশ্বের* ঋণ বিলোপ;
* পরিস্রুত পানীয় জল , উপযুক্ত আবাসন, স্বাস্থ্যসেবা, গণপরিবহন এবং সাক্ষরতার জন্য আরও ভাল প্রবেশযোগ্যতা।
* প্রযুক্তি ব্যবহারের জন্য কম কর্মঘণ্টা;
* যে কোনো ধরনের সহিংসতা ও নিপীড়নের বিরুদ্ধে সুরক্ষা এবং যেখানে প্রয়োজন সেখানে আশ্রয়ের অধিকার ;
* ভ্রমণ এবং চলাফেরার স্বাধীনতা।

তথ্যসূত্র
---------

1. ↑  "8 marzo, sarà sciopero 'globale': donne in marcia in 40 Paesi del mondo", article by Maria Novella Deluca on the 8-3-2107 issue of *La Repubblica*, see www.repubblica.it
2. ↑  *100 Women: Should mothers get living wage?*, 23 October 2013 article on www.bbc.co.uk
3. ↑  "Stop the world and change it: the global women's strike", *The Guardian*, 7 March 2000.
4. ↑  *The No-nonsense Guide to Women's Rights*, p. 127; Nikki van der Gaag, 
Verso, 2004.